R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea înființării CLUBULUI SPORTIV ORĂȘENESC DETA.

             Analizând temeiurile juridice, respectiv:

             a) art. 3 alin. (1), art. 12 alin. (2), art. 18^1 alin. (1), (2) lit. a, (3) și (4), art. 21 alin. (1) lit. b), art. 22 alin. (1) si (2), art. 29 alin. (1) și (2), art. 30, art. 67 alin. (1), (2) lit c), alin. (3) lit a), c) si d) din Legea nr. 69/2000 a educației fizice și sportului, cu modificările și completările ulterioare;
             b) Hotărârea Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;

              c) Legea nr. 273/2006 privind finanțele publice locale, cu modificările și completările ulterioare;

             Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
              b) raportul nr. 3.968/2021 al Serviciului Buget, contabilitate, finanțe, impozite și taxe din cadrul Aparatului de specialitate al Primarului orașului Deta, prin care se propune înfiinţarea Clubului Sportiv Orășenesc Deta;

  c) avizele Comisiei Juridice și Economice ale consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:
              Art.1. Se aprobă înființarea unei structuri sportive, cu personalitate juridică, de drept public, cu denumirea: Clubul Sportiv Orășenesc Deta. 

              Art.2. Sediul principal al Clubului Sportiv Orășenesc Deta se stabilește în loc. Deta, str. Elena Ghenescu, nr. 23, jud. Timiș.
              Art.3. Se aprobă Regulamentul de organizare şi funcţionare al Clubului Sportiv Orășenesc Deta, conform Anexei nr. 1, și Organigrama Clubului Sportiv, conform Anexei nr. 2.
              Art.4. Cheltuielile pentru înfiinţarea, înregistrarea, afilierea la federaţii şi organizarea clubului vor fi suportate din bugetul local al orașului Deta. 

              Art.5. Se împuternicește viceprimarului Orașului Deta să întreprindă toate demersurile necesare obţinerii avizului de constituire, a înscrierii acestuia în Registrul Sportiv pentru obţinerea Certificatului de identitate sportivă, a autorizaţiei de funcţionare şi pentru afilierea la Federaţiile de profil. 

              Art.6. Se desemnează din partea Consiliului local al orașului Deta în Consiliul de administrație al Clubului Sportiv Orășenesc Deta, următoarele persoane: 

- Domnul Rotar Radu, 

- Domnul Peiov Petru.
    Art.7. Până la desemnarea prin concurs a directorului Clubului Sportiv Orășenesc Deta, se numește ca director interimar dl Miloș Lucian. 
              Art.8. Funcționarea Clubului Sportiv Orășenesc Deta se va face sub condiția obținerii avizului de constituire, a înscrierii acestuia în Registrul Sportiv pentru obținerea certificatului de identitate sportivă, a autorizației de funcționare și pentru afilierea la federațiile de profil.
              Art.9. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, secretariat;

- Serviciului Buget, contabilitate, finanțe, impozite și taxe;

- prin publicarea pe site-ul www.detatm.ro – Monitorul oficial local.

